b'\n_START_ARTICLE_\nServ\xc3\xactka Rroma\n_START_PARAGRAPH_\nServ\xc3\xactka Rroma (Servy; ukr. \xd0\xa1\xd0\xb5\xd1\x80\xd0\xb2\xd0\xb8, ponekad i kao Serby, Servurya), romska etni\xc4\x8dka skupina iz Ukrajine i Rusije koji zajedno sa Romima Polska Rroma ili Belim Ciganima iz Poljske, Xaladitka Rroma ili Vojni\xc4\x8dkim Ciganima ili Rusije i Bjelorusije, \xc4\x86uxn\xc3\xactka Rroma iz Latvije, Lalor\xc3\xactka Rroma iz Estonije i Finitika Rroma iz Finske i \xc5\xa0vedske pripadaju \xc5\xa1iroj balti\xc4\x8dko-ruskoj podgrupi Roma._NEWLINE_Ponekad ih se naziva kao "Cihany sa lijeve obale Dnjepra", "lijevoobalni Cigani" (\xd0\x9b\xd1\x96\xd0\xb2\xd0\xbe\xd0\xb1\xd0\xb5\xd1\x80\xd0\xb5\xd0\xb6\xd0\xbd\xd1\x96 \xd1\x86\xd0\xb8\xd0\xb3\xd0\xb0\xd0\xbd\xd0\xb8)._NEWLINE_\xc5\xbdive u isto\xc4\x8dnoj, ju\xc5\xbenoj i sredi\xc5\xa1njoj Ukrajini._NEWLINE_U Ukrajinu su doselili sa Balkana. Predstavljaju najbrojniju skupinu ukrajinskih Roma._NEWLINE_Prema L. N. \xc4\x8cerenkovu, jezik kojim govore Servy pripada ukrajinskoj skupini romskih jezika._NEWLINE_Po vjeri su pravoslavni kr\xc5\xa1\xc4\x87ani, ali su zadr\xc5\xbeali brojna tradicionalna poganska vjerovanja._NEWLINE_Ukrajinci su im dali ime "Servy" prema zemlji za koju su vjerovali da je zemlja podrijetla tih Roma, Srbiji. Izvorni naziv "Serby" se kasnije preobli\xc4\x8dio u "Servy".'